L 29/50 Den Europæiske Unions Tidende 2.2.2005 RÅDETS AFGØRELSE 2005/83/FUSP af 31. januar 2005 om gennemførelse af fælles holdning 2004/293/FUSP om forlængelse af foranstaltningerne til støtte for den effektive gennemførelse af mandatet til Den Internationale Krigsforbryderdomstol vedrørende Det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til fælles holdning 2004/293/FUSP (!), særlig artikel 2, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Ved fælles holdning 2004/293/FUSP vedtog Rådet foran- staltninger for at begrænse indrejse i eller transit gennem medlemsstaternes område for personer, som er involveret i aktiviteter, der hjælper personer på flugt til fortsat at unddrage sig retsforfølgning for forbrydelser, for hvilke Den Internationale Krigsforbryderdomstol vedrørende Det Tidligere Jugoslavien (ICTY) har rejst tiltale over for disse personer, eller som på anden vis handler på en måde, som kan hindre ICTY's effektive gennemførelse af sit mandat. (2) — Den 28. juni 2004 vedtog Rådet afgørelse 2004/528/FUSP, som ændrede listen i bilaget til fælles holdning 2004/293/FUSP. (3) — På grundlag af henstillinger fra Den Høje Repræsentant for Bosnien-Hercegovina bør flere personer omfattes af disse foranstaltninger. (1) EUT L 94 af 31.3.2004, s. 65. Senest ændret ved afgørelse 2004/528/FUSP (EUT L 233 af 2.7.2004, s. 15). (4) — Listen i bilaget til fælles holdning 2004/293/FUSP bør derfor ændres — TRUFFET FØLGENDE AFGØRELSE: Artikel 1 Listen over personer i bilaget til fælles holdning 2004/293/FUSP erstattes af listen i bilaget til denne afgørelse. Artikel 2 Denne afgørelse får virkning på dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 31. januar 2005. På Rådets vegne J. ASSELBORN Formand